Нашымі землякамі Камскія сталі крыху менш за год, калі набылі дом у Дараве, пераехаўшы з суседніх Баранавічаў. І хоць Алеся вучыцца ў баранавіцкіх гімназіі №5 і музычнай школе, паспявае наведваць вакальны гурток у Дараўскім сельскім Доме культуры. Яго кіраўнік Вольга Цімашок падкрэслівае, што ў яе падапечнай выдатны музычны слых, памяць, пачуццё рытму. Нават складаны джазавы стыль асвойвае, прычым паспяхова, пра што сведчыць нядаўні міжнародны конкурс, у якім прымалі ўдзел таленты з 10 краін.